བརྟན་བཞུགས་གོ་སྒྲིག་པ་ཀིརྟིའི་དགེ་རྩ་ཚོགས་པའི་སྤྱི་ཁྱབ་རྒྱུན་ལས་གྲྭ་བློ་བཀྲ་ཚེ་རིང་ལགས་སུ།ཉེ་སྔོན་ཀིརྟི་རིན་པོ་ཆེ་མཆོག་ནས་སྙུང་གཞི་བཞེས་སྐབས་བོད་ཕྱི་ནང་གཉིས་ནས་དད་ལྡན་མང་པོ་ཞིག་གིས་སེམས་འཚབ་ཆེན་པོ་ཞུས་ཡོད་སྟབས།རིན་པོ་ཆེ་མཆོག་ལ་དངོས་སུ་མཇལ་བའི་གོ་སྐབས་མེད་པའི་བོད་ནང་གི་དད་ལྡན་རྣམས་ལ་ག་རེ་གསུང་རྒྱུ་ཡོད་ཅེས་ཞུས་པར་ཁོང་གིས།དད་ལྡན་ཚང་མས་རིན་པོ་ཆེ་མཆོག་སྙུང་པའི་སྐབས་སུ་ཉིན་མཚན་ལ་མ་བལྟོས་པར་སྐུ་ཚེགས་ཀྱིས་དུས་ཐོག་ཞབས་བརྟན་རྒྱ་ཆེན་བསྒྲུབས་པ་ཙམ་དུ་མ་ཟད་སེམས་ཁུར་ཧ་ལས་པ་ཆེན་པོ་གནང་ཡོད་པ་རེད།ལྷག་པར་དུ་མི་རེ་ངོས་རེ་ནས་སྙན་ཞུ་དང་སྒྲུབ་ཐོ་སྟོང་ཕྲག་མང་པོ་འབྱོར་སོང་།དེ་ཚོར་སྙིང་ཐག་པ་ནས་བཀའ་དྲིན་ཆེ་ཞུ་རྒྱུ་དང་།རིན་པོ་ཆེ་མཆོག་ལ་དངོས་སུ་མཇལ་མ་ཐུབ་ནའང་རིན་པོ་ཆེ་མཆོག་ནས་ཁོང་གི་སྐུ་གཟུགས་གསལ་ཐང་ཡིན་པའི་བཀའ་སློབ་ཚང་མར་གནང་ཡོད་པ་རེད།དེ་ཚོ་སེམས་ལ་ཟུངས་དང་དེ་ནང་བཞིན་རེད་ཅེས་ཞུ་རྒྱུ་ཡིན།ཞེས་བརྗོད་བྱུང་།